CELEX: 32020R1485
Language: ro
Date: 2020-10-12 00:00:00
Title: Regulamentul (UE) 2020/1485 al Consiliului din 12 octombrie 2020 de modificare a Regulamentului (UE) 2019/2236 de stabilire, pentru 2020, a posibilităților de pescuit pentru anumite stocuri de pește și grupuri de stocuri de pește, aplicabile în Marea Mediterană și în Marea Neagră

16.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 343/3
               
            
         REGULAMENTUL (UE) 2020/1485 AL CONSILIULUI
         din 12 octombrie 2020
         de modificare a Regulamentului (UE) 2019/2236 de stabilire, pentru 2020, a posibilităților de pescuit pentru anumite stocuri de pește și grupuri de stocuri de pește, aplicabile în Marea Mediterană și în Marea Neagră
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 alineatul (3),
         având în vedere propunerea Comisiei Europene,
         întrucât:
         
                     (1)
                  
                  
                     Regulamentul (UE) 2019/2236 al Consiliului (1) stabilește, pentru 2020, posibilitățile de pescuit pentru anumite stocuri de pește și grupuri de stocuri de pește, aplicabile în Marea Mediterană și în Marea Neagră
                  
               
                     (2)
                  
                  
                     Prin Regulamentul (UE) 2019/1022 al Parlamentului European și al Consiliului (2) a fost stabilit planul multianual pentru activitățile de pescuit care exploatează stocuri demersale în vestul Mării Mediterane (denumit în continuare „planul”). În temeiul regulamentului menționat, posibilitățile de pescuit pentru stocurile în cauză ar trebui să fie stabilite astfel încât mortalitatea prin pescuit la un nivel corespunzător producției maxime durabile (MSY) să fie atinsă în mod progresiv, printr-o creștere incrementală, dacă este posibil până în 2020, și până cel târziu la 1 ianuarie 2025.
                  
               
                     (3)
                  
                  
                     În temeiul Regulamentului (UE) 2019/1022, posibilitățile de pescuit ar trebui să fie exprimate ca efort de pescuit maxim admisibil și să fie stabilite în conformitate cu regimul de gestionare a efortului de pescuit prevăzut de regulamentul respectiv. Fiecare stat membru ar fi trebui să calculeze nivelul de referință pentru fiecare grup de efort de pescuit sau subzonă geografică ca medie a efortului de pescuit, exprimat în număr de zile de pescuit între 1 ianuarie 2015 și 31 decembrie 2017, și ar fi trebuit să ia în considerare numai navele care au desfășurat activități în perioada respectivă. Statele membre și-au comunicat datele privind efortul de pescuit de referință per segment de flotă și în zile de pescuit.
                  
               
                     (4)
                  
                  
                     În timpul procesului de estimare a nivelului de referință în vederea reducerii efortului de pescuit, Spania a identificat o eroare în calculul tehnic cu ajutorul căruia se face distincția între zilele de pescuit costier și zilele de pescuit în ape profunde în cazul ieșirilor pe mare cu o durată mai mare de o zi.
                  
               
                     (5)
                  
                  
                     În consecință, este necesar să se modifice calculul nivelului de referință al Spaniei în ceea ce privește efortul de pescuit maxim admisibil în zile de pescuit. Această modificare a calculului nu afectează numărul total de zile de pescuit al Spaniei și nu are nicio implicație pentru celelalte state membre care pun în aplicare planul. Cu toate acestea, modificarea este necesară pentru a se evita orice discrepanță între rapoartele transmise de Spania în legătură cu efortul său de pescuit și volumul efortului de pescuit prevăzut în Regulamentul (UE) 2019/2236.
                  
               
                     (6)
                  
                  
                     Prin urmare, Regulamentul (UE) 2019/2236 ar trebui să fie modificat în consecință.
                  
               
                     (7)
                  
                  
                     Din motive de urgență, prezentul regulament trebuie să intre în vigoare imediat după publicarea sa. Regulamentul (UE) 2019/2236 se aplică de la 1 ianuarie 2020. Prezentul regulament ar trebui să se aplice, de asemenea, de la aceeași dată. O astfel de aplicare retroactivă nu aduce atingere principiilor de securitate juridică și de protecție a încrederii legitime, întrucât posibilitățile de pescuit aferente respectivelor grupuri de efort de pescuit nu au fost încă epuizate,
                  
               ADOPTĂ PREZENTUL REGULAMENT:
         
            Articolul 1
            Modificarea Regulamentului (UE) 2019/2236
            În anexa I la Regulamentul (UE) 2019/2236, tabelul de la litera (a) se înlocuiește cu următorul text:
            
                        „(a)
                     
                     
                        Marea Alboran, Insulele Baleare, nordul Spaniei și Golful Lion (subzonele geografice 1-2-5-6-7)
                        
                                    Grup de stocuri
                                 
                                 
                                    Lungimea maximă a navelor
                                 
                                 
                                    Spania
                                 
                                 
                                    Franța
                                 
                                 
                                    Italia
                                 
                                 
                                    Codul grupului de efort de pescuit
                                 
                              
                                    Barbun în subzonele geografice 1, 5, 6 și 7; merluciu în subzonele geografice 1-5-6-7; crevete din specia Parapenaeus longirostris în subzonele geografice 1, 5 și 6; langustină în subzonele geografice 5 și 6.
                                 
                                 
                                    < 12 m
                                 
                                 
                                    2 260 
                                 
                                 
                                    0
                                 
                                 
                                    0
                                 
                                 
                                    EFF1/MED1_TR1
                                 
                              
                                    ≥ 12 m și < 18 m
                                 
                                 
                                    24 284 
                                 
                                 
                                    0
                                 
                                 
                                    0
                                 
                                 
                                    EFF1/MED1_TR2
                                 
                              
                                    ≥ 18 m și < 24 m
                                 
                                 
                                    45 563 
                                 
                                 
                                    5 144 
                                 
                                 
                                    0
                                 
                                 
                                    EFF1/MED1_TR3
                                 
                              
                                    ≥ 24 m
                                 
                                 
                                    16 047 
                                 
                                 
                                    6 258 
                                 
                                 
                                    0
                                 
                                 
                                    EFF1/MED1_TR4
                                 
                              
                                    Crevete din specia Aristeus antennatus în subzonele geografice 1, 5, 6 și 7.
                                 
                                 
                                    < 12 m
                                 
                                 
                                    0
                                 
                                 
                                    0
                                 
                                 
                                    0
                                 
                                 
                                    EFF2/MED1_TR1
                                 
                              
                                    ≥ 12 m și < 18 m
                                 
                                 
                                    1 139 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR2
                                 
                              
                                    ≥ 18 m și < 24 m
                                 
                                 
                                    11 535 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR3
                                 
                              
                                    ≥ 24 m
                                 
                                 
                                    9 260 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR4”
                                 
                              
                  
         
            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
            Se aplică cu începere de la 1 ianuarie 2020.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Luxemburg, 12 octombrie 2020.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  Regulamentul (UE) 2019/2236 al Consiliului din 16 decembrie 2019 de stabilire, pentru 2020, a posibilităților de pescuit pentru anumite stocuri de pește și grupuri de stocuri de pește, aplicabile în Marea Mediterană și în Marea Neagră (JO L 336, 30.12.2019, p. 14).
         
            (2)  Regulamentul (UE) 2019/1022 al Parlamentului European și al Consiliului din 20 iunie 2019 privind instituirea unui plan multianual pentru activitățile de pescuit care exploatează stocuri demersale în vestul Mării Mediterane și de modificare a Regulamentului (UE) nr. 508/2014 (JO L 172, 26.6.2019, p. 1).